Ed Schafer

Edward Thomas Schafer (født 1946) er en amerikansk politiker fra Nord-Dakota i USA. Han var USAs jordbruksminister fra 2008 til 2009, det siste året i president George W. Bushs regjeringstid. Han var også den 30. guvernøren i Nord-Dakota, i tiden fra 15. desember 1992 til 15. desember 2000. Han er fra 14. januar 2016 fungerende president ved University of North Dakota,UPDATE: Schafer to serve as interim president at UND (Grand Forks Herald article-10. november 2015) fram til 1. juni 2016.

 Liv og virke
 Bakgrunn 
Edward Schafer tok i 1969 eksamen i bedriftsøkonomi ved University of North Dakota, og tok deretter en mastergrad i samme fag fra University of Denver. Han begynte deretter i farens bedrift Gold Seal Company i NOrd-Dakota. Han hadde her ulike oppgaver, og ble ttil slutt bedriftens øverste ledeer i årene 1978 til 1985.

 Politisk virke 
Han ble valgt til guvernør i 1992, og gjenvalgt i 1996. I hans guvernørtid hadde staten en sterk økonomisk vekst, med 10 % økning i sysselsetningen og rekordlav arbeidsløshet, samtidig som antallet offentlige ansatte ble redusert. Det ble også en økning i midlene til skolevesenet og eldreomsorgen. Han søkte ikke gjenvalg i 2000.

Etter guvernørtiden hadde han ulike rådgiveroppgaver, fra 2002 sivil rådgiver for arméministeren, og for andre konservative politiske interessegrupper, som Americans for Prosperity og North Dakota Taxpayers' Association.

I oktober 2007 ble han nominert av George W. Bush til å bli jordbruksminister, og han ble godkjent 28. januar 2008.Dan Morgan: «Analysis from Washington»- By Dan Morgan- Secretary Schafer Høringen skulle egentlig ha vært 30. januar, men ble fremskyndet av Nord-Dakotas senator, demokraten Kent Conrad slik at Schafer kunne være tilstede under State of the Union som regjeringsmedlem.Jalonick, Mary Clare: Schafer hearing to be held, The Bismarck Tribune, 12. januar 2008, besøkt 26. mars 2016: «I was talking to Gov. Schafer, and he said it'd be nice if he could be confirmed earlier so he could go to the State of the Union address as a member of the president's cabinet», Conrad said. «That's a once-in-a-lifetime opportunity.»

 Midlertidig president ved University of North Dakota 
Den tidligere presidenten ved University of North Dakota, Robert Kelley, kunngjorde at han ville gå av med pensjon ved utgangen av 2015, og gikk formelt av 14. januar 2016. Samme dag ble Schafer innsatt som midlertidig president ved universitetet,  en oppgave han tok på seg etter litt nøling.

15. mars 2016 ble det kunngjort at Mark Kennedy var ansatt som ny president, og at han vil tiltre ikke senere enn 1. juni 2016. 

 Referanser 

 Eksterne lenker 
 USDA biography of Secretary Schafer
 Videoer med Edward Schafers offentige opptredener
 North Dakota Historical Society: Edward T. Schafer

Kategori:Guvernører i Nord-Dakota
Kategori:USAs landbruksministre
Kategori:Personer fra Bismarck